ภาพยนตร์ที่จะฉายในครึ่งปีหลังประกอบด้วย แก๊งชะนีกับอีแอบ โกยเถอะโยม และซีซัน เชนจ์ ในไตรมาสที่ 3 ซึ่งภาพยนตร์เรื่องแก๊งชะนีกับอีแอบและโกยเถอะโยมลงโรงฉายไปแล้ว ส่วนไตรมาสที่ 4 ได้แก่ เรื่องโอเน็ต-เอเน็ต เก๋า และหมากเตะโลกตะลึง ซึ่งภาพยนตร์เรื่องหมากเตะโลกตะลึงนั้นได้แก้ไขเนื้อหาที่กระทบประเทศลาว และจะส่งให้ทางการลาวตรวจสอบและให้ความเห็นชอบอีกครั้งหนึ่งสำหรับแผนธุรกิจในส่วนของธุรกิจเพลงนั้น แกรมมี่จะปรับแผนการออกอัลบั้มใหม่ โดยจะให้ศิลปินใหม่รวมตัวกันออกอัลบั้มก่อนจะประเมินผลว่าศิลปินรายใดมีเสียงตอบรับที่ดีจากผู้ฟัง ก่อนจะปั้นให้ออกอัลบั้มเดี่ยวอย่างเต็มรูปแบบต่อไป ซึ่งแนวทางดังกล่าวเป็นการลดต้นทุนในการออกอัลบั้มและบริหารความเสี่ยงในการทำธุรกิจเพลงที่แข่งขันกันรุนแรงและละเมิดลิขสิทธิ์กันมากนอกจากนี้ จะนำเพลงยอดนิยมที่มีอยู่แปลงเป็นภาษาต่างๆ เพื่อเปิดตลาดต่างประเทศมากขึ้น โดยขณะนี้กำลังเจรจากับพันธมิตรต่างชาติหลายรายเพื่อดำเนินการในเรื่องดังกล่าว ทั้งประเทศจีนเวียดนาม กัมพูชา และอินโดนีเซีย ขณะเดียวกันจะนำเพลงและศิลปินที่มีอยู่มาสร้างรายได้ผ่านช่องทางต่างๆ มากขึ้น อาทิ การนำเพลงไปใช้เป็นเพลงประกอบโฆษณา ละคร หรือภาพยนตร์ และการให้ศิลปินไปเป็นพรีเซ็นเตอร์โฆษณา หรือร่วมกิจกรรมการตลาดกับสินค้าต่างๆ
ภาพยนตร์เรื่องหมากเตะโลกตะลึงได้แก้ไขเนื้อหาที่กระทบประเทศใด 
ลาว